Downloaded from YTS.MX
Official YIFY movies site: YTS.MX
SEBUAH DOKUMENTARI NETFLIX
Kamu dah bersedia? Baiklah.
Saya akan berikan pengenalan ringkas sebelum kita bermula.
Kami berada di rumah Dr. Henry Kolm.
Kami akan menemu bual En. Alfred Bomberg.
Kami juga menemu bual Duta John Gunther Dean,
veteran yang pernah berkhidmat di Peti Surat 1142.
Saya tak pasti setakat mana ia dianggap sulit.
Sebab semua ini berlaku semasa peperangan.
Saya anggap perkara ini serius jadi saya tak pernah bercakap tentangnya.
Terutamanya kepada keluarga saya.
Kami disuruh bersumpah.
"Jangan beritahu sesiapa lokasi kamu dan apa yang kamu buat.
Termasuk isteri atau ibu bapa kamu.
Nasib negara ini bergantung kepada kemampuan kamu menyimpan rahsia"
SEMASA PERANG DUNIA KE-2, AS KENDALIKAN
SEBUAH KEM TENTERA RAHSIA BERHAMPIRAN WASHINGTON, DC.
HAMPIR 50 TAHUN IA DIRAHSIAKAN.
PADA 2006, PERKHIDMATAN TAMAN NEGARA MENEMU BUAL VETERANNYA.
Saya masih ingat semasa kami diberitahu
kami akan dibawa ke sebuah tempat yang merupakan 1142.
Kami dimasukkan ke dalam bas.
Semua tingkap bas itu ditutup dengan kayu.
Kami langsung tak nampak apa-apa.
Mereka cakap,
"Kamu akan dihantar bertugas ke satu tempat yang dirahsiakan."
Kami sangka kami akan dihantar ke Eropah,
tapi kami terpisah dan tiada sesiapa tahu destinasi kami.
Kami menuju ke selatan Washington.
Saya terfikir, "Apa yang sedang berlaku?"
Sebab mereka seperti sedang cuba
untuk merahsiakannya daripada saya.
Kami masih dalam perjalanan
semasa saya mula nampak sebatang jalan di celahan pokok.
Saya rasa ia jalan tanah.
Ke mana saya akan dibawa?
Kami mula menyimpang dari jalan itu
dan tiba di sebuah kawasan kecil
yang merupakan pangkalan tentera.
Sebaik saja kami tiba di sana komander berkata,
"Inilah tempatnya. Kamu bukan dihantar ke luar negara.
Kamu akan bertugas di sini."
Salah seorang daripada kami bertanya kepada polis tentera,
"Apa nama tempat ini?"
Polis tentera itu jawab, "Tiada nama!"
Saya rasa orang yang memulakan program ini
tak pasti apa kami akan lakukan.
Situasi begini tak pernah berlaku. Benar, bukan?
AUDIO TEMU BUAL PERKHIDMATAN TAMAN NEGARA 2006
Baiklah, kita akan mulakan sesi pagi ini.
George, awak boleh mulakannya dengan beberapa maklumat asas.
Boleh awak sebut nama penuh dan tempat lahir awak?
Nama saya George Weidinger.
Saya dilahirkan di Vienna, Austria pada tahun 1923
dan melarikan diri ke Amerika Syarikat
atas kapal terakhir yang keluar dari Eropah pada Disember 1939.
Saya rasa sangat takut ketika itu.
Semua saumaah di Vienna telah dibakar.
Ramai orang dihantar ke kem tumpuan.
Hitler yang ingin membunuh orang Yahudi.
Membunuh kami semua.
Sebaik saja saya tiba di negara ini,
saya buat permohonan untuk menjadi warganegara
yang menjadikan saya layak menyertai tentera.
Ada beratus orang seperti saya.
Orang Yahudi yang diarahkan menyertai tentera.
Soalan pertama yang mereka tanya,
"Awak dah bersedia untuk berlawan demi negara baru awak, Amerika?"
Kami akan cakap, "Ya, Yang Arif!"
Saya berada di bahagian yang akan menyerang orang Jerman.
Hutang darah dibayar darah.
Saya rasa orang lain tiada sebab sekukuh saya
untuk menyertai tentera.
Saya tahu apa yang kami perjuangkan.
Latihan kami telah tamat.
Nama semua orang dipanggil kecuali nama saya.
Satu langkah ke depan.
Pusing kiri.
Mereka pun berkawad pergi.
Saya seorang tinggal di lapangan itu.
Saya dipanggil oleh kolonel.
Weiss, cuba cakap bahasa Jerman.
Saya membacakan sajak terkenal karya Goethe.
"Siapa menunggang melewati malam dan angin?
Adakah ayah…"
Dia cakap, "Okey, cukup. Awak akan dihantar ke 1142."
Bas itu berhenti.
Perkara pertama yang saya sedar ialah itu bukan kem tentera.
Ia nampak macam kelab desa.
Ada kolam renang dan gelanggang tenis.
Bagi saya, ia bukan seperti sesuatu yang nyata.
Kami tak tahu itu tempat apa.
Saya telah diberitahu,
"Di sini tiada pangkat dan gelaran.
Jangan beritahu orang lain tugas kamu."
Ini operasi sulit yang sangat penting.
Sebenarnya ini kem penjara. Betul?
Jika awak nak gelarkannya begitu.
Mereka tak namakannya. Ia digelarkan sebagai Peti Surat 1142.
Selepas beberapa minggu,
baru kami diberitahu banduan di situ merupakan askar Nazi.
Semasa itu, seorang Nazi ialah Nazi.
Orang Jerman itu Nazi dan saya tak sangka mereka dibawa ke sini.
Selepas mereka tangkap askar Jerman,
mereka tak patut bawa askar itu ke Amerika Syarikat.
Apa yang sedang berlaku?
Askar itu datang dari semua cawangan.
Artileri, Infantri, SS.
Ramai antara mereka dipindahkan sebaik saja mereka ditangkap
dan tanpa menukar pakaian, mereka tiba di 1142.
Ia membuatkan kami rasa tak selesa.
Antara mereka ada Nazi sebenar
yang pasti akan bunuh kami jika diberikan peluang.
Saya orang Yahudi. Mereka juga tahu.
Semasa kamu berada di sana, kamu dah diberitahu peranan
dan tugas kamu?
Mendapatkan maklumat untuk membantu Amerika Syarikat.
Ketika peperangan di Eropah berlangsung, Pihak Berikat menghadapi ancaman lain.
Senjata rahsia Hitler, roket V-2.
V-2 telah memusnahkan London
dan mengorbankan lebih 50,000 nyawa.
Wernher von Braun, ketua pembina roket Hitler,
berniat untuk membina roket yang akan mencapai jarak lebih jauh.
Pembinaan roket Jerman berada di kemuncaknya.
Risiko paling besar ialah Hitler akan mencipta
sebuah roket yang mampu menyerang New York atau Washington.
Ia pasti akan mengubah peperangan ini.
Kami disuruh menggunakan bahasa Jerman untuk menyoal siasat banduan Jerman.
Arahannya ialah,
"Jika ada sesiapa sebut roket, rakam apa yang mereka cakap."
- Siapa nama awak? - Buller.
Beritahu saya di mana roket V-2 disembunyikan.
Dalam punggung saya!
Saya ingat satu sesi soal siasat pada September 1944.
Banduan itu cakap,
"Saya tak boleh cakap apa-apa!
Saya pegawai Tentera Jerman.
Saya cuma perlu berikan nama dan nombor siri saya."
Saya cakap,
"Saya orang Yahudi Jerman yang dihalau keluar dari Jerman
dan jika awak diamkan diri,
kami boleh buat banyak perkara mengerikan kepada awak dan keluarga awak."
Sebagai pelarian Yahudi dari Eropah,
tugasan ini merupakan tugasan yang sangat aneh.
SULIT
Ada seorang banduan Waffen-SS yang enggan bercakap.
Rolf cakap, "Saya akan paksa dia bercakap."
Dia dimasukkan ke dalam ambulans
dan dibawa mengelilingi pangkalan selama sejam.
"Awak dah sedia untuk bercakap?
Jika tidak, kami akan racun awak."
Dia masih berdegil. Jadi mereka tutup pintu
dan Rolf cakap, "Ivan, tambah gas."
Mereka hidupkan pembersih vakum dan masukkan habuk melalui bolong,
jadi dia sangka dia diracuni sebab orang Jerman selalu buat begitu.
Dia dikeluarkan dan ditanya,
"Awak dah bersedia untuk bercakap?"
Dia terus bercakap.
Antara pencapaian terhebat Peti Surat 1142
adalah semasa kami menemui tapak
di mana Hitler membina roket-roket V-2.
Wernher von Braun dan kru saintisnya
beroperasi dari kilang rahsia bawah tanah
yang dipanggil Peenemünde.
Jadi kami imbas fotograf udara dan soal siasat banduan.
Mereka beritahu kami segala-galanya.
Penemuan Peenemünde
menyebabkan tapak itu dibom.
Saya rasa gembira mengetahui yang ia salah satu pencapaian
Peti Surat 1142.
PEPERANGAN DI EROPAH SUDAH BERAKHIR
Ramai orang di seluruh dunia meraikan kesudahan peperangan di Eropah.
Sudah lebih lima tahun berlalu sejak Hitler menjajah Poland.
Waktu yang dipenuhi penderitaan dan kematian.
Tapi Jerman telah berjaya dikalahkan.
Tentera Amerika telah memusnahkan lambang parti Nazi sebagai tanda simbolik.
Susunan peristiwa selepas itu menurut kronologi
ialah Jeneral Bissel telah mengumpulkan kami di Pentagon
dan berkata, "Tuan-tuan, saya akan melakukan sesuatu
yang haram dan boleh menyebabkan saya dipenjarakan."
Ada beratus-ratus saintis Jerman
dan jika kita tak bawa mereka masuk,
semua teknologi itu akan hilang.
Jadi mereka tak direkodkan atau didaftarkan?
Tak. Mereka musuh asing
yang tak dibenarkan datang semasa peperangan.
Jeneral Bissel kata, "Kita ambil alih pulau di pelabuhan Boston,
bawa masuk saintis secara haram dan bawa mereka ke pulau
sebelum pihak imigresen nampak bot kita."
Jadi mereka datang menaiki kapal tentera.
Beberapa ratus orang dibawa masuk secara haram ke pulau itu.
Saya masih ingat semasa kami bawa Wernher von Braun
dan kru pertama daripada 300 orang dari Peenemünde.
Semasa itu ribut melanda.
Semasa hujan turun dan angin kencang bertiupan,
mereka diturunkan di tangga kerana bot sukar dikawal disebabkan ribut.
Mereka turun dari kapal dan tiba di pulau itu.
Penampilan aneh mereka menarik perhatian
sebab mereka memakai kot kulit dan topi yang nampak lucu.
Jika sesiapa nak lihat stereotaip orang Prusia
yang tinggi, rambut perang dan mata biru, lihatlah Wernher von Braun!
Mereka antara orang yang kami hormati
dan saya tak tahu kehebatan teknologi kami tapi setahu saya,
kami tak banyak maklumat tentang sains roket.
Tidak syak lagi.
Saintis roket
yang penting dalam usaha perang Nazi
kini telah menjadi penting dalam usaha perang kami.
Tiba-tiba, peranan saya dalam situasi ini berubah
dan kami mula ketahui sebab sebenar
kami dibawa ke sini.
Menjadi pengiring dan pegawai perhubungan awam.
Pastikan mereka selesa di sini.
Mereka buat keputusan untuk menjadikan saya pegawai semangat.
Gelaran yang tak masuk akal.
Tapi ada orang berpendapat yang kami patut
layan mereka dengan baik.
Saya ditanyakan satu soalan sebab saya benci orang Jerman.
Bolehkah saya lakukannya dengan teliti dan berhati-hati
dan bukan lakukannya secara semberono?
Ketika itu saya jawab,
"Saya tiada jawapan sebab saya tak pernah lakukannya."
Kami diberitahu yang kami perlu soal siasat mereka
sementara bermain catur, pingpong atau tenis bersama-sama.
Main bola tampar. Mereka suka main bola tampar.
BERSEDIA UNTUK APA-APA SAJA!
Mereka tak main ladam di Jerman. Saya ajar mereka cara main ladam.
Ada rutin harian
yang mana saya akan bawakan mereka surat khabar, majalah dan wiski.
Apa semua ini?
Saya tak sangka saya akan lawan dengan orang Jerman
yang saya benar-benar benci
dan akan berada dalam situasi begini.
Ia langsung tak masuk akal.
Apa awak lakukan semasa bercakap dengan banduan Jerman?
Saya akan ketawa dan bergurau dengan mereka.
Saya nak mereka fikir saya di pihak mereka sebab saya lahir di Jerman
dan ada kemungkinan saya menyokong orang Jerman.
Tapi saya sedang memanipulasi mereka.
Semasa Heinz Schlicke tiba, dia masih muda dan aktif bersukan
jadi saya selalu teman dia buat aktiviti-aktiviti sukan.
Dia seorang Nazi? Ya, dia seorang Nazi. Dia bekerja di Peenemünde. Jadi?
Tugas saya ialah memastikan dia boleh menyumbang kepada Amerika.
Kami ada dana sulit.
Semasa saya dijadualkan untuk menghiburkan saintis,
Kolonel Dean akan berikan saya 50 atau 100 dolar
dan itu sudah mencukupi.
Kami akan menaiki bas tentera untuk pergi kelab malam, makan malam
dan saya akan bayar semuanya.
Semasa itu ada tayangan filem dan banduan yang berikan kerjasama
dibenarkan menonton.
Saya rasa mereka hargai peluang yang diberikan
untuk menonton filem Amerika.
Mereka suka belajar tentang Amerika dan selalu tanya tentang Amerika.
Kami nak mereka kenal budaya Amerika.
Adakah tugas awak lebih kepada mendapatkan maklumat
atau lebih kepada mengiringi mereka dan memastikan mereka gembira?
Kedua-duanya.
Pada bulan Disember, Wernher von Braun berkata,
"Musim sejuk di Eropah sangat teruk
jadi kami nak hantar beberapa barang kepada keluarga kami
sempena musim perayaan."
Saya cakap, "Saya akan tanya dulu." Saya jumpa komander kem.
Dia menghubungi Pentagon dan berkata,
"Pastikan mereka gembira."
Jadi keesokan paginya, mereka muncul
berpakaian kot kulit panjang
yang orang Jerman pakai pada musim sejuk.
Mereka juga pakai topi Tyrolese,
dan salah satunya ada bulu burung kecil.
Saya cakap, "Ya Tuhan. Tiada sesiapa patut tahu kamu ada di sini.
Jadi boleh kamu pergi tukar pakaian?"
Jawapannya, "Kami tiada pakaian lain.
Kami akan pakai pakaian ini."
Saya jumpa komander dan dia cakap, "Okey. Bawalah mereka."
Saya diberikan seribu dolar
dan kami dibawa ke Lansburgh Brothers.
Lansburgh Brothers ialah gedung serbaneka yang paling besar
di Washington DC dan dimiliki oleh orang Yahudi.
Jadi saya rasa puas hati
kerana berpeluang membawa mereka ke gedung serbaneka orang Yahudi.
Jadi apa yang mereka beli? Kopi, teh dan coklat untuk anak-anak.
Saya cakap, "Sekarang?"
Seluar dalam!
Saya berusia 17 tahun. Saya tak pernah beli seluar dalam.
Tapi empat lelaki Jerman ini
sedang membeli seluar dalam untuk isteri mereka.
Akhirnya, wanita itu keluar
dan memegang seluar dalam nilon yang cantik.
Saya masih ingat
Wernher von Braun berkata,
"Bukan! Diperbuat daripada bulu kambing
dengan kaki yang panjang."
Sudah tentu ramai orang memandang mereka dengan rasa pelik
kerana berbahasa Jerman dan berpakaian lucu.
Saya tanya mereka, "Selepas ini?"
Baju dalam.
Saya tak pernah beli baju dalam.
Jadi kami pun pergi ke bahagian baju dalam.
Semasa itu, ramai orang memandang kami dengan rasa curiga.
Polis tentera tiba, tangkap kami…
dan kami dibawa pulang seperti penjenayah
ke Peti Surat 1142.
Apa yang berlaku? Saya tak boleh lupakannya
dan kisah begini tak boleh direka.
Kami bawa mereka bersiar-siar seperti orang lain.
Pergi ke bandar, makan kek dan minum kopi.
Perkara yang normal.
Mereka bukan banduan yang sedang dihukum.
Sebaliknya, kami pastikan mereka gembira.
Wernher von Braun telah mencipta roket V-2
yang membunuh ramai orang.
Sekarang dia akan bekerja untuk kami.
Dia dilayan seperti seorang wira.
Wernher seorang yang berwawasan tapi adakah dia seorang Nazi?
Dia buat apa yang Nazi mahukan dan perkara itu membantunya.
Secara ideologi, dia berminat dengan roket dan perjalanan ke bulan.
Dia tak berminat dengan peperangan.
Ya, dia telah mencipta roket V-2 yang telah mengebom London, tapi…
Dia pernah nampak menyesal tentang kesan roket V-1 dan V-2?
Dia beranggapan yang kemajuan ini penting
dari segi perjalanan ke angkasa lepas.
Dalam salah satu kilang di mana mereka mencipta
beberapa senjata ini,
mereka gunakan orang Yahudi yang ditangkap oleh Gestapo.
Dia tahu apa yang berlaku.
Wernher von Braun tahu kewujudan Auschwitz.
KILANG PEMBUNUHAN NAZI ED HERLIHY
GAMBAR SEBENAR KEKEJAMAN DI KEM PEMBUNUHAN NAZI
BANDUAN YANG TAK BERDAYA DISEKSA MUSUH KEJAM…
INI KEBENARANNYA!
Buat pertama kali, rakyat Amerika tak percaya
apa yang mereka anggap sebagai propaganda.
Bukti ini menunjukkan berlakunya pembunuhan besar-besaran.
Jeneral Eisenhower yang sudah lali dengan kekejaman perang
kelihatan terkejut melihat kengerian ini.
Kem paling mengerikan terletak di Buchenwald
di mana cuma 20,000 daripada 80,000 orang didapati masih hidup.
Buruh hamba bekerja membuat bom V-2
dengan nombor bersiri di perut mereka.
Ini pembunuhan besar-besaran.
Ia akan mencemarkan nama Jerman selagi rekod sejarah masih wujud.
Kami masih belum sedar
tentang kekejaman yang telah berlaku
di bawah pemerintahan Nazi.
Saya masih belum tahu ketika itu
yang datuk saya, pak cik saya, mak cik saya,
sepupu saya dan saudara-mara saya
telah dibunuh semasa kejadian Holocaust.
Seperti ramai mangsa lain.
Kami terkejut mengetahui apa yang berlaku.
Selepas mendengar apa yang berlaku di Auschwitz,
tiada apa-apa lagi boleh buat kami terkejut.
Saya rasa tiada apa-apa akan berubah jika saya luahkan perasaan,
merintih dan menangis.
Ia juga takkan membantu ibu bapa saya.
Ramai daripada kami merupakan pelarian daripada pemerintahan Nazi.
Sudah tentu kami ingin layan mereka
seperti penjenayah perang
tapi sebagai askar, kami perlu patuhi arahan.
Saya cuba menahan perasaan
sebab saya tak boleh bekerja dengan baik
jika saya rasa saya nak bunuh mereka.
Boleh dikatakan ia langsung tak menyenangkan.
Saya rasa macam nak muntah
sebab saya perlu layan mereka dengan baik.
Satu-satunya soalan yang saya tanya diri saya ialah,
"Apa mereka buat semasa peperangan?"
Boleh kita bercakap tentang peranan awak sebagai pegawai semangat?
Cuma pegawai semangat akan terjemahkan khutbah Krismas.
Mereka cakap, "Hari ini Krismas jadi kami nak berkumpul."
Mereka berkumpul dalam sebuah bilik.
Semua orang hadir.
Pertama sekali ada khutbah Katolik
dan selepas itu ada khutbah Protestan.
Tanggungjawab saya
ialah menterjemahkan dua khutbah daripada bahasa Inggeris ke Jerman.
Mereka sangat gembira.
Mereka benar-benar gembira sehingga mereka jemput saya
untuk minum bersama mereka.
Ia membuatkan saya rasa marah.
Saya tak boleh layan mereka macam manusia biasa. Tak boleh.
Di belakang saya, saya dipanggil "Der kleine Judenbube."
Budak Yahudi.
Dalam situasi apa pun,
saya tak pernah jangka yang saya akan jadi pegawai semangat
kepada haiwan-haiwan ini.
Saya benar-benar benci mereka sehingga saya rasa tak tahan lagi.
Sebab bagi saya,
mereka orang tak guna yang patut mati.
Awak fikir apa akan berlaku kepada mereka?
Jika kami dihantar ke Washington
untuk beli hadiah Krismas saudara-mara mereka…
mereka pasti takkan didakwa atas jenayah-jenayah yang mereka lakukan.
Sebelum tidur saya selalu terfikir,
"Apa saya buat di sini?"
Saya tertanya-tanya sama ada saya boleh jumpa
kolonel yang bertugas dan cakap,
"Saya tak sanggup lakukannya lagi."
Tapi seorang askar tak boleh buat begitu.
Kami juga tak boleh buat begitu
sebab kami baru berhijrah ke sini.
Kami sedang cuba bantu kerajaan Amerika dapatkan maklumat
dan ia datang dalam pelbagai bentuk.
Mungkin 1142 ialah permulaan
pendekatan diplomatik bagi mendapatkan maklumat.
Saya nak cakap sesuatu yang
awak boleh pilih untuk siarkan atau tidak.
Kami bukan saja berminat dengan apa orang Jerman boleh buat,
tapi kami juga berminat nak tahu tentang sekutu kami ketika itu,
Kesatuan Soviet.
Ia menjadi perkara yang sangat penting.
Perasaan syak wasangka
antara negara Barat dan negara Rusia
telah wujud sejak sebelum Perang Dunia Kedua.
Polisi baru yang disampaikan oleh Washington
bertujuan untuk menghalang orang yang berguna
daripada jatuh ke tangan Kesatuan Soviet.
Rusia dan Amerika Syarikat berlumba
untuk mendapatkan saintis Jerman paling ramai.
Kami ada Wernher von Braun,
seorang saintis yang sangat hebat.
Jika ibu bapa saya tanya, "Apa tugas awak?"
Ayat yang saya selalu ulangi ialah,
"Bersedia untuk Perang Dunia Ketiga."
Pada pendapat saya…
Saya rasa…
yang…
Perang Dingin bermula lebih awal daripada jangkaan semua orang.
Sebenarnya itulah apa yang saya telah lakukan tanpa disedari.
Kami diberitahu mereka bukan tawanan perang.
Mereka bekerja dengan kami.
Mereka pekerja saraan harian.
Mereka dijanjikan kewarganegaraan yang boleh didapati dengan mudah
dan keluarga mereka juga dibenarkan berhijrah ke sini.
Kamilah yang uruskan keluarga mereka.
Dalam kebanyakan kes, mereka digalakkan untuk berhijrah.
Maksudnya menjadi rakyat Amerika.
Mereka ditawarkan masa depan yang cerah.
Tapi ramai antara mereka mempunyai latar belakang sebagai Nazi
jadi kami rasa terganggu
sebab mereka diberikan peluang untuk hidup senang di Amerika Syarikat.
Peluang yang lebih baik daripada orang lain.
Lagi 15 saat, bimbingan dari dalam.
Dua belas, sebelas, sepuluh, sembilan…
Ramai orang telah dihantar ke Texas
untuk bekerja dalam program pembinaan roket.
Ia berubah menjadi projek Apollo
yang menjadikan Amerika negara pertama mendarat di bulan.
Urutan perlepasan dimulakan.
Enam, lima, empat, tiga, dua, satu, sifar.
Semua enjin sudah dinyalakan.
Berlepas! Ia telah berlepas 32 minit selepas jam satu.
Apollo 11 dah berlepas.
Tiada masalah dari menara.
Okey, ada pengendalian condong.
Ia kembali kepada persoalan sama ada awak boleh buat perkara yang teruk
untuk mencapai matlamat yang baik.
Bagi saya jika awak sanggup buat begitu,
kemenangan yang awak capai
tak berbaloi.
BERAMBUS KE MARIKH VON BRAUN
LEBIH 1,600 SAINTIS JERMAN DIBAWA KE AMERIKA SYARIKAT.
RAMAI DIAMBIL BEKERJA DENGAN CIA DAN NASA.
MEREKA TAK DIDAKWA
ATAS JENAYAH PERANG MEREKA SEBAGAI NAZI.
Dengan sokongan kamu,
kita akan kembali ke orbit dengan stesen angkasa baru.
Mungkin nanti kita akan ke Marikh. Terima kasih.
PETI SURAT 1142 DIMUSNAHKAN PADA TAHUN 1946.
SEMUA DOKUMEN DAN RAKAMAN TELAH DIMUSNAHKAN ATAU DISIMPAN.
ASKAR YAHUDI DIMINTA MEMBUAT AKUAN SUMPAH.
ADA YANG RAHSIAKANNYA SEHINGGA KEMATIAN MEREKA.
PETER DAN ARNO MASIH HIDUP UNTUK MENCERITAKAN KISAH INI.
Terjemahan sari kata oleh Atikah Gazzali